Dzelzceļa līnija Inčukalns—Allaži

Dzelzceļa līnija Inčukalns—Allaži bija šaursliežu (600 mm)  mežu dzelzceļa līnija. To sāka būvēt 1932. gada 20. oktobrī un līdz 1933. gada 1. martam uzbūvēja 19,8 km galvenā ceļa un 6,35 km atzarojumu.Latvijas dzelzceļi 1918-1938. Rīga : Valsts dzelzceļu izdevniecība, 1938, 496.—497. lpp. Vēlāk sliežu ceļi pēc vajadzības tika pagarināti. Līnija sākās Inčukalna stacijā, sliežu ceļa garums bija 22,9 km, bet kopā ar apbraucamajiem un staciju ceļiem —  33,7 km. Līnijā bija 38 koka tilti.Toms Altbergs, Andris Biedriņš, Dainis Punculs, Artūrs Tukišs. Lauku platuma dzelzceļi. Mazbānītis de facto. Ventspils muzejs, 2017, 80. lpp. 

Otrā pasaules kara laikā  dzelzceļa līnijas Inčukalns—Allaži un Ogre—Laubere  gar Annasmuižu (Juglu) tika savienotas Augšciema stacijā (kartē fiksēta situācija 1938. gadā, kad šāda savienojuma nebija). Tādējādi tika izveidota jauna kokmateriālu pārkraušanas vieta platsliežu dzelzceļa vagonos, kuru ierīkoja maznoslogotās Rīgas—Ērgļu dzelzceļa līnijas Augšciema stacijā. Ir nostāsti, ka pa šo šaursliežu dzelzceļu tikuši pārvadāti arī karavīri.Toms Altbergs, Andris Biedriņš, Dainis Punculs, Artūrs Tukišs. Lauku platuma dzelzceļi. Mazbānītis de facto. Ventspils muzejs, 2017, 95. lpp.  Kara beigās visa 600 mm dzelzceļu sistēma no Ogres līdz Inčukalnam tika iznīcināta.Toms Altbergs, Karīna Augustāne, Ieva Pētersone. Dzelzceļi Latvijā. Rīga : Jumava, 2009, 175. lpp. 

 Atsauces 

Kategorija:Latvijas bijušās dzelzceļa līnijas
Kategorija:Inčukalns